Иван Вазов
Орач

chitanka.info

Кога времето настане —

нивите да се орат,

трябва рано да се стане,

волове да се поят.

После впрягам ги в хомотя,

прекръстя се и ора,

хвърлям семе и работя,

та докле се уморя.

А пък господ от небето

семето ще разплоди

и до друго ясно лето

моят пот ще награди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.